jkorsvik/nowiki_second_scrape_merged huggingface dataset:
Telegrafisten

Telegrafisten er en norsk film fra 1993 basert på Knut Hamsuns roman Sværmere. Regien er ved Erik Gustavson, manus av Lars Saabye Christensen og Bjørn Floberg spiller hovedrollen.
Telegrafisten ble i hovedsak spilt inn på Kjerringøy nord for Bodø – dette for å gjenskape atmosfæren i Hamsuns bok i størst mulig grad. Filmen ble diskutert i lang tid i etterkant av lanseringen, fordi kritikerne mente at filmen ikke gjenspeilet Hamsuns syn på kvinner. Folk mente at kvinnene ble fremstilt for horepreget, mens de i romanen ble portrettert som mystiske og uoppnåelige.
Filmen ble nominert til Gullbjørnen i Berlin. Den vant også to Amanda-priser, for henholdsvis beste nordiske film og beste kvinnelige skuespiller (Marie Richardson).


== Skuespillere ==
Bjørn Floberg som Ove Rolandsen
Marie Richardson som Elise Mack
Jarl Kulle som Mack
Ole Ernst som Kaptein Henriksen
Kjersti Holmen som Jomfru van Loos
Bjørn Sundquist som Levion
Elisabeth Sand som pastorens kone
Svein Sturla Hungnes som pastoren
Camilla Strøm Henriksen som Olga
Johan H:son Kjellgren som Fredrik
Knut Haugmark som Enok
Reidar Sørensen som Ulrik
Maria Bonnevie som Pernille
Per Jansen som telegrafinspektøren
Gørild Mauseth som Ragna


== Referanser ==


== Eksterne lenker ==
(en) Telegrafisten på Internet Movie Database 
(no) Telegrafisten i Nasjonalbibliotekets filmografi 
(no) Telegrafisten hos Filmfront 
(no) Telegrafisten på NRK TV 
(sv) Telegrafisten i Svensk Filmdatabas 
(da) Telegrafisten i Danmark Nationale Filminstitut 
(nl) Telegrafisten på MovieMeter 
(en) Telegrafisten på AllMovie 
(en) Telegrafisten på Rotten Tomatoes
Kritisk tetthet

Kritisk tetthet, er den tetthet som skal til for at Universet skal være "flatt", dvs. ha euklidsk romlig geometri.
Denne tettheten er beregnet å være = 7,9·10-27 kg/m3, som tilsvarer ca. seks hydrogenatomer pr. m³.
Roing under Sommer-OL 1964

Roing var med på det olympiske programmet for fjortende gang under OL 1964 i Tokyo. Det ble konkurrert i sju roøvelser, alle for menn. USA ble beste nasjon foran Sovjetunionen begge med to gullmedaljer.


== Medaljer ==


== Menn ==


=== Singelsculler ===


=== Dobbeltsculler ===


=== Toer uten styrmann ===


=== Toer med styrmann ===


=== Firer uten styrmann ===


=== Firer med styrmann ===


=== Åtter ===
Gorno-Altajsk

Gorno-Altajsk eller Gorno-Altaisk (russisk: Го́рно-Алта́йск) er hovedstaden i Republikken Altaj i Russland. Den ligger 3 641 km øst for Moskva. Innbyggertall: 53 538 (folketelling 2002).
Gorno-Altajsk er republikkens eneste by, og ligger i den trange Majmadalen ved foten av Altajfjellene. Russisk-ortodokse misjonærer som kom til dalen i 1830 snublet over den lille bosetningen Ulala, som på den tid besto av nitten innfødte og tre russiske familier. Neste år ble Ulala valgt som stedet for det første ortodoks misjonsstasjonen i Altaj og russiske nybyggere begynte å flytte til landsbyen.
Da Ojrot autonome oblast ble opprettet i 1922 ble Ulala dens hovedstad. I 1928 fikk landsbyen status som by, og i 1932 ble navnet endret til Ojrot-Tura. Imidlertid, i 1948 innså de sovjetiske autoritetene omsider at de innfødte stammene i området faktisk ikke kalte seg selv for ojroter, og navnet på republikken ble endret til Gorno-Altaj autonome oblast, noe som på norsk kan oversettes til «Altaj-fjellenes autonome oblast», og med den navnet på hovedstaden.
Gorno-Altajsk har en del spredt industri, Gorno-Altajsk lufthavn, et teater, et universitet og et regionalt museum. Nærmeste jernbanestasjon er i Bijsk, 96 km unna.


== Eksterne lenker ==
Offisielt nettsted 
(en) Gorno-Altaysk – kategori av bilder, video eller lyd på Commons
Roing under Sommer-OL 1968

Roing var med på det olympiske programmet for femtende gang under OL 1968 i Mexico by. Det ble konkurrert i sju roøvelser, alle for menn. Øst-Tyskland ble beste med to gullmedaljer.


== Medaljer ==


== Menn ==


=== Singelsculler ===


=== Dobbeltsculler ===


=== Toer uten styrmann ===


=== Toer med styrmann ===


=== Firer uten styrmann ===


=== Firer med styrmann ===


=== Åtter ===
Altonaer Museum

Altonaer Museum er et kunstmuseum i bydelen Altona i Hamburg, Tyskland. Altonaer Museum er et av de største regionale kunstmuseene i Tyskland og ble etablert i 1863, mens Altona tilhørte Danmark. Museet har en samling på over 300 000 objekter knyttet til Nord-Tysklands kulturhistorie.


== Eksterne lenker ==
(de) Offisielt nettsted 
(en) Altonaer Museum – kategori av bilder, video eller lyd på Commons
Sommer-OL 1976

Sommer-OL 1976 ble avholdt i Montréal i Canada. Sovjetunionen ble beste nasjon. Norge fikk en gullmedalje, det var Frank Hansen og Alf Hansen som sørget for gullet i roing dobbeltsculler.


== Valg av vertsby ==
Montréal ble valgt ved avstemning under den internasjonale olympiske komités 70. sesjon i Amsterdam i Nederland 13. mai 1970.


== Medaljestatistikk ==


== Deltakelse ==


=== Deltakerland ===


== Referanser ==


== Eksterne lenker ==
Sommer-OL 1976 Arkivert 7. juli 2008 hos Wayback Machine. på sports-reference.com
Jambol oblast

Jambol oblast (bulgarsk: Област Ямбол) er en provins sydøst i Bulgaria, i det historiske landskapet Trakia.
Hele fylket dekker 3336 km², med om lag 147 000 innbyggere. I tillegg til byen Jambol, som er hovedstaden, omfatter fylket byene Elkhovo, Boljarovo og Straldzja, samt 105 mindre landsbyer.


== Administrativ inndeling av Jambol oblast ==
Jambol er inndelt i 5 kommuner:

Boljarovo (kommune), adm.senter: Boljarovo
Elkhovo (kommune), adm.senter: Elkhovo
Straldzja (kommune), adm.senter: Straldzja
Tundzja (kommune), adm.senter: Jambol
Jambol (kommune), adm.senter: Jambol


== Se også ==
Liste over byer og landsbyer i Jambol oblast


== Eksterne lenker ==
Offisielt nettsted 
(en) Yambol Province – kategori av bilder, video eller lyd på Commons
The Stepford Wives

The Stepford Wives har flere betydninger:

The Stepford Wives, en amerikansk skrekk-roman fra 1972 skrevet av Ira Levin:
The Stepford Wives, en am. skrekkfilm fra 1975 med Katharine Ross i hovedrollen basert på boka med samme navn.
The Stepford Wives, en am. filmkomedie fra 2004 med Nicole Kidman i hovedrollen. Filmen er løst basert på boka med samme navn.
Revenge of the Stepford Wives, en am. TV-film fra 1980 som var lagd som en oppfølger til den første filmen.
The Stepford Children, en am. TV-film fra 1987. Den andre oppfølgeren til den første filmen.
The Stepford Husbands, en am. TV-film fra 1996. Den tredje oppfølgeren til den første filmen.
Sobinka

Sobinka (russisk: Собинка) er en by i Vladimir oblast i Russland. Den ligger på høyre bredd av elva Kljazma (ei sideelv til Oka), rundt 30 km sørvest for Vladimir.
En kort periode på 1920-tallet ble den kalt Komavangard (russisk: Комавангард). Sobinka fikk bystatus i 1939.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Sobinka – kategori av bilder, video eller lyd på Commons
Birger Wasenius

Birger Adolf Wasenius (født 7. desember 1911 i Helsingfors, død 2. januar 1940) var en finsk skøyteløper.
Wasenius fikk sitt internasjonale gjennombrudd da han ble nr 2 under europamesterskapet i 1933, bak Ivar Ballangrud. Året etter tapte han VM-tittelen til Bernt Evensen på grunn av en dårlig 1500 m.
Under Vinter-OL i 1936 var han den eneste reelle utfordreren til de norske gullvinnerne. En uke før lekene ble han nr 2 i VM, også denne gang bak Ballangrud. Under OL fikk han tre medaljer – to sølv og en bronse, og han var mindre enn 10 sekunder fra tre gull. I 1939 vant han endelig en tittel da han ble verdensmester på hjemmebane i Helsingfors under vanskelige forhold og bløt is.
Wasenius ble finsk mester på skøyter seks ganger. 
Ved slutten av 1939 brøt vinterkrigen mellom Finland og Sovjetunionen ut, og Wasenius ble drept tidlig i 1940 mens han kjempet for den finske hæren på Ladoga.


== Personlige rekorder ==


== Referanser ==


== Litteratur ==
Bjørnsen, Knut (1932–2008) og Jorsett, Per (1920–) (1971). «Birger Wasenius – Lang vei til gullet». Skøytesportens stjerner. Oslo: Cappelen. s. 80–83. CS1-vedlikehold: Flere navn: forfatterliste (link) [Tilgang for norske IP-adresser / Digitalisert på Bokhylla.no av Nasjonalbiblioteket.]


== Eksterne lenker ==
(en) Birger Wasenius – Olympics.com 
(en) Birger Wasenius – Olympic.org 
(en) Birger Wasenius – Olympedia 
(en) Birger Wasenius – Sports-Reference (OL-resultater – arkivert) 
(en) Birger Wasenius – databaseOlympics.com (arkivert) 
(en) Birger Wasenius – Speedskatingbase.eu 
(en) Birger Wasenius – SpeedSkatingNews.info 
(en) Birger Wasenius – SpeedSkatingStats.com
Tundzja

Tundzja (bulgarsk: Тунджа, tyrkisk: Tunca) er en elv i Bulgaria og Tyrkia, med sitt utløp i Maritsa nær den tyrkiske byen Edirne. Elven er 390 km lang.
Større byer langs elven er Kalofer, Jambol og Elkhovo.


== Eksterne lenker ==
(en) Tundzha River – kategori av bilder, video eller lyd på Commons
Trond Jacobsen (fallskjermhopper)

Trond Jacobsen (født 21. mars 1965 i Oslo, oppvokst i Rælingen) er en norsk fallskjermhopper som var den første til å gjøre et tandemhopp over sydpolen den 6. desember 1997. Hoppet gjorde han som tandeminstruktør sammen med Morten Halvorsen. Han har med samme person også gjort et tandemhopp over Nordpolen den 19. april 1998, noe som også gjorde Trond Jacobsen og Morten Halvorsen til de første i verden til å hoppe tandemhopp i fallskjerm over begge polpunktene. NRK Brennpunkt laget i ettertid programmet Dødshoppet sammen med Trond Jacobsen og Morten Halvorsen der ekspedisjonens eget filmateriale samt NRKs egne opptak ble brukt. I etterkant av hoppet over Sydpolen er det innført forbud mot fallskjermhopping på Sydpolen, noe som sannsynligvis gjør Trond Jacobsen og Morten Halvorsen til de eneste i verden som noen gang gjør et slikt hopp.
Trond Jacobsen er også Norgesmester i fallskjermhopping i klasse C, hoppere med inntil 150 hopp og hopping med rund skjerm, fra 1984. Trond tok gull i presisjonshopping og bronse i stil. Dette resulterte da også i gull sammenlagt.
Trond Jacobsen er nå bosatt i Skien, medlem av Grenland Fallskjermklubb og Veteranenes Fallskjermklubb. Jacobsen har hoppet rundt 2500 fallskjermhopp inkludert over 300 tandemhopp.
Trond Jacobsen er også utdannet CMAS-dykkeinstruktør og har arbeidsdykkersertifikat klasse S.


== Eksterne lenker ==
Hjemmeside
The Stepford Wives (1975)

The Stepford Wives (norsk kinotittel: Drømmefabrikken) er en amerikansk thriller og science fiction-grøsser fra 1975 regissert av Bryan Forbes. Filmen handler om den idylliske amerikanske forstaden Stepford. Hit flytter ekteparet Joanna og Walter. Stedet viser seg å skjule en mørk hemmelighet som på mystisk vis påvirker alle kvinnene på stedet. Hovedrollen spilles av Katharine Ross, mens sentrale biroller spilles av Paula Prentiss og Peter Masterson. Filmen er basert på Ira Levins roman The Stepford Wives.
Filmen har fått tre oppfølgere, som alle er produsert for TV: Revenge of the Stepford Wives (1980), The Stepford Children (1987) og The Stepford Husbands (1996). I 2004 kom en nyinnspilling med en humoristisk vri.
Filmen ble verken en suksess hos publikum eller hos kritikerne.


== Handling ==
Ekteparet Joanna og Walter Eberhart flytter til den idylliske amerikanske forstaden Stepford. Etter en stund synes både Johanna og en del andre av kvinnene at det er noe underlig med stedet. Mennene samles hver aften hvor de gjør noe hemmelig, og etter en tid gjennomgår kvinnene en personlighetsforandring - de begynner oppføre seg som mannens drøm om den "perfekte" kone. Johanna blir etterhvert vitne til at flere av de hun blir kjent med blir forvandlet på samme vis. Virkelig skremmende blir det da hennes frigjorte venninne plutselig en dag oppfører seg på samme måte. Hun innser at hun kan bli som de andre og bestemmer seg for å finne ut hva som egentlig skjer i Stepford. 


== Om filmen ==
Filmen har blitt beskrevet å ha en pro-feministisk holdning.Den fikk blandet mottakelse av kritikerne, noe som gjenspeiles i at den har oppnådd 69 % på Rotten Tomatoes. Roger Ebert gav den 2 av 4 stjerner, mens Leonard Maltin gav den 3 av 4 stjerner.Den innbrakte 8,7 millioner ved amerikanske kinoer.Katharine Ross vant prisen for beste kvinnelige skuespiller ved Saturn Award.


== I rollene ==
(utvalg)

Katherine Ross .... Joanna Eberhardt
Peter Masterson .... Walter Eberhardt
Paula Prentiss .... Bobby Markowe
Nanette Newman ....  Carol Van Sant
Tina Louise ....  Charmaine Wimperis
Patrick O'Neal .... Dale "Diz" Coba
Carol Eve Rossen ....  Dr. Fancher (as Carol Rossen)
William Prince ....  Ike Mazzard
Carole Mallory ....  Kit Sundersen
Josef Sommer .... Ted van Sant
Franklin Cover .... Ed Wimperis
George Coe .... Claude Axhelm


== Referanser ==


== Eksterne lenker ==
(en) The Stepford Wives på Internet Movie Database 
(sv) The Stepford Wives i Svensk Filmdatabas 
(fr) The Stepford Wives på Allociné 
(nl) The Stepford Wives på MovieMeter 
(en) The Stepford Wives på AllMovie 
(en) The Stepford Wives på Turner Classic Movies 
(en) The Stepford Wives på Rotten Tomatoes
Jan Van Wijk

Jan Van Wijk (født 2. mai 1926, død 20. mai 2005) var en sørafrikansk arkitekt. Han er kjent som arkitekten bak monumentet til ære for språket afrikaans, kalt Afrikaanse Taalmonument, etter å ha vunnet en nasjonal arkitektkunkurranse.
Le temps des fleurs

«Le temps des fleures» er en fransk versjon av Those Were the Days. Singelen ble gitt ut av sangeren Dalida i 1968.
Kariber

Kariber er et indiansk folk som befolket De små Antiller i Karibia. Ved europeernes ankomst til det amerikanske kontinentet sist på 1400-tallet ble karibene for det meste utryddet, i dag er det kun spredte grupper igjen, mest på øya Dominica.


== Historikk ==
I motsetning til arawakindianerne som var de som bosatte seg først i Antillene,  var karibene krigerske, og var også kjent for kannibalisme. Tainoene som levde i dagens Puerto Rico og på øya Hispaniola, fortalte med skrekk til spanjolene om hvordan karibene raidet kystene for å ta tainoer til fange for deretter å steke dem over bål og spise dem. 
Beskrivelser av karibenes samfunnsliv viser at de, selv om de drepte eller fordrev den opprinnelige arawakbefolkningen, ble sterkt preget av arawakisk kultur og språk. Mens de i dagliglivet brukte et språk som var sterkt preget av arawakisk, møttes de mannlige medlemmene av lokalsamfunnene i egne lukkede krigerforsamlinger der de danset og sang og snakket et rent karibisk språk, et språk som bare var for de innvidde mennene. Antropologer antar at årsaken til dette tydelige språklige skillet kan være at de opprinnelige karibene som ankom øyene kun var menn. Når det ankom øyene drepte de eller fordrev alle arawakiske menn, men beholdt arawakenes kvinner for å ha dem som koner. Arawakkvinnene videreformidlet sin arawakiske kultur og sitt språk til sine barn,og videreførte typisk arawakiske jordbruksteknikker,  mens mennene holdt sin egen kultur i hevd gjennom sine mannssamlinger. Mens de mer hverdagslige ord, spesielt innenfor jordbruket, er arawakiske, er ord for våpen, krig, jakt, myter og guder karibiske.
Tom Hetland

Tom Magnar Hetland (født 10. juli 1954 i Sandnes) er kommentator og tidligere sjefredaktør i Stavanger Aftenblad. 
Han ble konstituert i stillingen høsten 2002 og tiltrådte stillingen fra februar 2003. I 2011 varslet han at han ønsket å tre av som redaktør i avisen. Siden det har han hatt rollen som kommentator i samme avis.
Hetland har vært ansatt i Stavanger Aftenblad siden 1986. Han ble gruppeleder i politisk redaksjon i 1993 og politisk redaktør i 1998. Han har hovedfag i historie fra Universitetet i Bergen med norsk og russisk i fagkretsen. I studietiden var han redaktør i Norsk Tidend, og høsten 2007 fikk han Nynorsk redaktørpris av Mediemållaget. I 1985-1986 var han informasjonskonsulent ved Universitetet i Bergen. 


== Eksterne lenker ==
NTB-melding hos NRK Rogaland
Språkpris til Tom Hetland
Slaget ved Chioggia

Slaget ved Chioggia var et sjøslag som ble kjempet mellom Venezia og Genova i lagunen Chioggia i Italia i juni 1380. Genova hadde året før erobret en fiskehavn i venezisk farvann. Slaget utspilte seg i Chioggiakrigen.
Selve havnen var ikke av stor viktighet, men plasseringen var ved inngangen til den veneziske lagunen, og Genovas erobring av den virket truende for Venezia. De veneziske styrkene, under Vettor Pisanis kommando, gikk seirende ut av slaget, men begge parter greide å snu krigens status til sin favør. I 1381 ble det signert en fredsavtale i Torino. Formelt gav ikke fredsavtalen noen fordel til en av partene, men den gjorde slutt på Venezia og Genovas lange tevling, og genovesiske skip ble ikke sett i Adriaterhavet etter slaget.
Kosterjovo

Kosterjovo (russisk: Костерёво) er en by i Vladimir oblast i Russland. Den ligger ved elva Lipnja, like før den munner ut i Kljazma, rundt 50 km sørvest for Vladimir.
Den ble grunnlagt som en bosetning ved jernbanestasjonen med samme navn, som åpnet i 1890. Den fikk innvilget bystatus i 1981.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Kosteryovo – kategori av bilder, video eller lyd på Commons
Den hellige treenighetskirke (Frederiksted)

Den hellige treenighetskirke (engelsk: Holy Trinity Lutheran Church) er en luthersk kirke i Hospitalgade i Frederiksted på øya St. Croix i De amerikanske Jomfruøyer. Kirken ble påbegynt i 1783 og innviet 15. januar 1792 av presten Martin Peter Ohm.


== Eksterne lenker ==
(en) Side om kirken på dkconsulateusvi.com
Militarisme

Militarisme er troen på, eller styresmaktenes/nasjonens ønske om at en stat bør vedlikeholde en sterk militær kapasitet og bruke den aggressivt for å fremme nasjonale interesser og/eller verdier. Det kan også implisere glorifiseringen av forsvaret og idealet om en profesjonell militær klasse og væpnede styrkers forrang i administrasjon eller politikk for staten.
Militarisme har vært en betydelig element i imperialistiske eller ekspansjonistiske ideologier for mange nasjoner gjennom historien. Noen viktige tilfeller er det Assyriske riket, den greske bystaten Sparta, Romerriket, Aztekerne, Mongolriket, Zuluriket, Kongeriket Preussen, Det osmanske rike, Keiserriket Japan, Sovjetunionen, USA, Nazi-Tyskland, Italia under Benito Mussolini, Det tyske keiserrike, Det britiske imperiet og Det første franske keiserdømme under Napoléon Bonaparte.


== Definisjon ==
Militarisme er et begrep som kan ha flere forskjellige betydninger:
Det kan være en ideologi som går ut på at kun et sterkt militærvesen kan garantere politisk trygghet og fred. I sin mildeste form gir ideologien legitimitet til våpenrustning og våpenkappløp. I sterkere former betyr det at militære konflikter og krig blir mer sannsynlig.
En annen betydning er at samfunnet glorifiserer og orienterer seg etter det profesjonelle militæres skikker og verdier. Slike samfunn ønsker å se barn i uniform, med lekevåpen og så videre, uten at man nødvendigvis ønsker seg virkelige militære konflikter.
Den tyske marxisten Walter Benjamin (1892–1940) definerer ordet som «plikt for generell bruk av makt som virkemiddel i statlig politikk».


== Bakgrunn ==
Den franske revolusjonens innføring av allmenn verneplikt i 1793 var ifølge professor Rolf Hobson et vendepunkt i historien, den viktigste militære revolusjonen før oppfinnelsen av atombomben. I de demokratiserte statene som utviklet seg etter den franske revolusjonen ble statens makt over innbyggerne økt, med graden av militarisering. Mot slutten av 1800-tallet og i begynnelsen av 1900-tallet førte den utstrakt nasjonalisme og den såkalte høyimperialismen til en stadig økende militarisering, i verden generelt, og særlig i Europa. Både de ulike statenes interne kultur, og deres forhold til hverandre, ble preget av den økende militariseringen.Militariseringen i Europa gjennom 1800-tallet kulminerte i første verdenskrig (1914–1918), som igjen la grunnlag for at totalitære ideologier som kommunismen og nasjonalsosialismen (nazismen) kom til makten i henholdsvis Russland, Italia og Tyskland.


== Se også ==
Antimilitarisme
Pasifisme


== Referanser ==


== Kilder ==
Hobson, Rolf, Europeisk politisk historie 1750–1950, Cappelen Damm Akademisk, 2015, ISBN 978-82-02-24316-6
Petusjki

Petusjki (russisk: Петушки́) er en by i Vladimir oblast i Russland. Den ligger på venstre bredd av elva Kljazma, rundt 65 km vest for Vladimir.
Den ble grunnlagt som en bosetning ved jernbanestasjonen Petusjki på Moskva – Vladimir-banen, som åpnet i 1861. Den fikk innvilget bystatus i 1965.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Petushki – kategori av bilder, video eller lyd på Commons
Bodiam Castle

Bodiam Castle er en engelsk borg av den kvadratiske typen, nær Robertsbridge i East Sussex. Den er et godt eksempel på en borg bygget i senmiddelalderen. 
Borgen ble bygget i 1385 av sir Edward Dallyngrigge, en ridder under Edvard III, etter ønske fra Rikard II som ville beskytte England mot en mulig fransk invasjon. Allikevel viser nyere forskning at borgen ble bygget mest for å vises fram istedenfor å være et effektivt festningsverk. Det finnes flere bevis som støtter dette, som for eksempel borgens vegger, som er mindre enn en meter brede.  
Ved utbruddet av den engelske borgerkrigen i 1641, var Bodiam Castle i John Tuftons besittelse. Tufton støttet rojalistene, og solgte borgen for å betale bøter pålagt av parlamentet. Borgen ble deretter demontert, og ble stående som en pittoresk ruin før det ble kjøpt av John Fuller i 1829. Under hans ledelse ble slottet delvis restaurert før det ble solgt til George Cubitt, første Baron Ashcombe, og senere til lord Curzon. Begge gjennomførte videre restaureringsarbeid, og borgen er idag en fredet bygning. Borgen har vært eid av National Trust siden 1925, da det ble donert av lord Curzon.
Mårbu Fjellstue

Mårbu Fjellstue eller Mårbu Seter og Fjellstue er ei betjent turisthytte. Mårbu Fjellstue ligger i Nore og Uvdal kommune i Viken, på Hardangervidda, ved den nordøstlige enden av innsjøen Mår. Hytta eies og drives av familien Prestegården fra Uvdal.
Mårbu Fjellstue ligger 1130 moh., ca. 500 m nordvest for Mårbu turishytte.
Trudy Krisher

Trudy Krisher (født 22. desember 1946 i Macon, Georgia) er en amerikansk ungdomsbokforfatter, bosatt i Dayton, Ohio.
Hun vokste opp i Florida, er utdannet lærer og underviser ved Sinclair Community College i Dayton.  Hun debuterte i 
med Kathy's Hats: A Story of Hope, en historie om et barn som rammes av kreft, og hvordan det påvirker familien. Boka bygger på egen erfaringer. 
På norsk er hun kjent for boka Råte (1996) (Spite fences, 1994). Boka har fått flere priser i USA.


== Eksterne lenker ==
trudykrisher.com